Dhindhing serambi adoh luwih tipis tinimbang dhindhing bilik amarga bilik kudu nglawan gaya gravitasi bumi kanggo mompa saka ngisor munggah, khususé ing aorta, kanggo mompa nuju kabèh bagéan awak sing duwé pambuluh getih. Rong pasang rongga (bilik lan serambi bebarengan) ing saben wilahan jantung disambungaké déning sawijining katup. Katup ing antarané serambi tengen lan bilik tengen disebut katup trikuspidalis utawa katup godhong telu. Éwadéné katup sing ana ing antarané serambi kiwa lan bilik kiwa disebut katup bikuspidalis utawa katup godhong loro.